

**KRETINGOS RAJONO SAVIVALDYBĖS TARYBA**

**SPRENDIMAS**

**DĖL KRETINGOS RAJONO SAVIVALDYBĖS TARYBOS 2017 M. LAPKRIČIO 30 D. SPRENDIMO NR. T2-294 „DĖL KELEIVIŲ VEŽIMO REGULIARIAIS REISAIS VIETINIO SUSISIEKIMO MARŠRUTAIS TARIFŲ DYDŽIŲ NUSTATYMO“ PAKEITIMO**

2022 m. balandžio 28 d. Nr. T2-126

Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į UAB Kretingos autobusų parko 2022 m. kovo 24 raštą Nr. V4-026 „Dėl vietinio susisiekimo maršrutų tarifų patvirtinimo“, Kretingos rajono savivaldybės taryba nusprendžia:

1. Pakeisti Kretingos rajono savivaldybės tarybos 2017 m. lapkričio 30 d. sprendimo Nr. T2-294 „Dėl keleivių vežimo reguliariais reisais vietinio susisiekimo maršrutais tarifų dydžių nustatymo“ 1 punktą:

1.1. pakeisti 1.1 papunktį ir jį išdėstyti taip:

„1.1. keleivio nuvažiuoto vieno kilometro vietinio (priemiestinio) reguliaraus susisiekimo maršrutu kainą (be PVM):

1.1.1. maršrutu Kretinga–Klaipėda – 0,0762 Eur, Klaipėda–Kretinga – 0,0762 Eur;

1.1.2. maršrutu Kretinga–Palanga – 0,084 Eur, Palanga–Kretinga – 0,084 Eur;“;

1.2. papildyti 1.4 papunkčiu ir jį išdėstyti taip:

„1.4. mažiausia bilieto kaina visuose vietinio priemiestinio reguliaraus susisiekimo maršrutuose negali būti mažesnė už vienkartinio važiavimo vietinio miesto reguliaraus susisiekimo maršrutuose.“.

2. Šis sprendimas įsigalioja nuo 2022 m. birželio 1 d.

3. Sprendimą skelbti Teisės aktų registre (TAR) ir savivaldybės interneto svetainėje.

Savivaldybės meras Antanas Kalnius

Vaiva Lukošienė